Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 68/2002. (VIII. 15.) FVM rendelethez
Paragraph Index: 278

c) A VHS, illetve IHN mentesség fenntartás monitorozási programja. Egy övezet vagy egy nem-mentes övezetben lévõ mentes halgazdaság státuszának fenntartásához az 1C táblázatban leírt mintavételezési eljárást kell végrehajtani. A minta kiválasztását, feldolgozását és vizsgálatát a II. 1.1—1.4. pontok szerint kell elvégezni, és a laboratóriumi vizsgálatoknak a VHS, illetve IHN kórokozókra vonatkozóan negatív eredménnyel kell járni. 1.3. A halminták feldolgozása és szállítása A vizsgálatra kerülõ szervrészeket a laboratóriumba szállítás elõtt steril boncoló eszközzel kell kivenni a halakból, és steril szállító oldatot (szövettenyésztõ oldat 10% borjúszérummal és antibiotikummal kiegészítve) tartalmazó mûanyag csövekbe kell helyezni. A vizsgálatra kerülõ szövetminták: lép, a vese elülsõ része és emellett vagy a szív vagy az agyvelõ. Egyes esetekben petefészek folyadékot kell vizsgálni (1A, 1B, 1C táblázat szerint). Petefészek folyadék vagy szervminták maximálisan 10 halból gyûjthetõk egy steril csõbe, amely legalább 4 ml szállító oldatot tartalmaz, és ez jelent egy elegymintát. Minden szövetmintának legalább 0,5 g súlyúnak kell lennie. A csöveket hõszigetelt konténerbe kell helyezni (pl. vastagfalú polisztirén dobozok) megfelelõ mennyiségû jéggel vagy — jégakkuval — a minták laboratóriumba szállítás alatti hûtésére. A fagyasztást el kell kerülni. A szállítás alatt a minta hõmérséklete nem emelkedhet 10 ˚C fölé, és a laboratóriumba érkezéskor a dobozban jégnek kell maradnia, illetve a jégakku egy vagy több blokkjának még részlegesen vagy teljesen fagyott állapotban kell lennie. A virológiai vizsgálatnak a lehetõ leghamarabb el kell kezdõdnie, ami nem lehet késõbb, mint a mintavételt követõ 48 órán belül, feltéve, hogy a minta szállítóoldatos védelmére vonatkozó, és a hõmérsékleti elõírásokat betartották. Egész halat akkor lehet laboratóriumba küldeni, ha a szállítási hõmérsékleti igényeket kielégítik. Az egész halat vízszívó papírba kell csomagolni, és a fenti módon hûtve mûanyag csomagolásban kell szállítani. Élõ hal is szállítható. Minden csomagolást és címkézést a jelenlegi nemzeti vagy nemzetközi szállítási elõírásoknak megfelelõen kell elvégezni. 2002/108. szám 1.4. Kiegészítõ diagnosztikai anyag gyûjtése Az érintett diagnosztikai laboratóriummal megegyezésben más halszövetekbõl is lehet mintát venni és feldolgozni kiegészítõ diagnosztikai vizsgálat céljából

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes